ཉི་ཧོང་གནམ་གཤིས་བརྟག་དཔྱད་ཁང་གི་ལས་བྱེད་ཨ་ཁའེ་ཧེ་རོ་ཀི་ཁོ་ཆི་ལགས་ཀྱིས།དེ་རིང་ཆར་རླུང་ཇེ་བྷེ་ཟེར་བ་དེ་ཉི་ཧོང་གི་ཊོ་ཁོ་ཤི་མ་མངའ་སྡེའི་ནང་བྱུང་ཡོད་པ་དང་།ཐེངས་འདིའི་ཆར་རླུང་དེ་ནི་ཕྱི་ལོ་༡༩༩༣རྗེས་ཀྱི་ཉི་ཧོང་ནང་བྱུང་མ་མྱོང་བའི་ཆར་རླུང་ཤུགས་ཆེ་ཤོས་དེ་ཆགས་ཡོད།ཅེས་བརྗོད་ཡོད་པ་དང་།ཉི་ཧོང་རང་བྱུང་གོད་ཆག་དོ་དམ་ལས་ཁུངས་ཀྱིས།དེ་རིང་སྔ་དྲོར་ཉི་ཧོང་གི་གླིང་ཕྲན་ཧོན་ཤོ་གཙོས་གྲོང་ཁྱེར་ཁག་༩ཡི་མི་མང་ས་ཡ་༡།༢ཙམ་ཛ་དྲག་ངང་གནས་སྤོ་དགོས་པའི་བཀོད་ཁྱབ་བཏང་ཡོད་པ་དང་།གྲོང་ཁྱེར་༥༣གྱི་མི་མང་གནས་སྤོ་བྱེད་མ་དགོས་ཀྱང་ངེས་པར་དུ་ཆུ་ལོག་དང་ས་རུད་སོགས་ལ་དོགས་ཟོན་གྱིས་ཛ་དྲག་མྱུར་སྐྱོབ་བྱེད་པར་གྲ་སྒྲིག་དགོས་པའི་ཉེན་བརྡ་བཏང་ཡོད་འདུག